Diari Oficial de la Generalitat Valenciana


Sumari del DOGV 7337, del 12-08-2014 (2014/7443)

Notificació de la sentència dictada en el procediment ordinari número 1605/2008.
--------------------------------------------------------------------------------

### Dades del document

Número de DOGV
:   7337

Data del DOGV
:   12-08-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/7443


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el procediment ordinari número 1605/2008. [2014/7443]  
Procediment ordinari 001605/2008-V  
Demandant: Jordi Canals Bayarri i Ana Blázquez Mateo.  
Procurador: Begoña Cid González.  
Demandat: Europlayas Hoteles y Resorts, SL, i Caixa d'Estalvis de València, Castelló i Alacant.  
Procuradora: Josefa Hernández Hernández.  
Tomás Mora Zaragoza, secretari del Jutjat de Primera Instància número 1 de Benidorm, que en les actuacions de referència, a instàncies de la procuradora Begoña Cid González, en nom i representació de Jordi Canals Bayarri i Ana Blázquez Mateo, contra Europlayas Hoteles i Resorts, SL, i Caixa d'Estalvis de València, Castelló i Alacant, ha sigut dictada sentència l'encapçalament i part dispositiva de la qual és, literalment, com seguix:  
  
«Sentència número 000215/2013  
Benidorm, 12 de juliol de 2013  
José Luis Fortea Gorbe, magistrat jutge titular del Jutjat de Primera Instància número 1 dels de Benidorm i partit, he vist les actuacions de referència, seguides amb el número 1605/2008-V, en què han sigut part demandant Jordi Canals Bayarri i Ana Blázquez Mateo, que compareixen representats per la procuradora senyora Cid González i assistits de la lletrada senyora Navarro Torres, i part demandada, la mercantil Europlayas Hoteles y Resorts, SL, declarada en rebel·lia processal, i l'entitat Caixa d'Estalvis de València, Castelló i Alacant (Bancaixa), que compareix representada per la procuradora senyora Hernández Hernández i assistida del lletrat senyor Clemente Torres, en nom del rei, es dicta esta resolució, amb fonament en els següents:  
  
[?]  
Dispositiva  
Primer. Estime íntegrament la demanda interposada per Jordi Canals Bayarri i Ana Blázquez Mateo, que compareixen representats per la procuradora senyora Cid González, ha de declarar-se realitzada d'acord amb dret l'exercici del dret de desistiment del contracte de transmissió de drets d'aprofitament per torn número EB-127/2007, subscrit amb la mercantil hui demandada Europlayas Hoteles y Resorts, SL, i acompanyat com a document 2 de la demanda, de data 22 de desembre de 2007, i els seus annexos aportats, sobre un apartament amb el número 260, 15 d'orde general, integrat en el conjunt residencial Flamingo Albir Garden, de l'Alfàs del Pi, partida Albir o Guixa, hui carrer de Sant Pere, 14, i que és la finca registral 13965 del Registre de la Propietat de Callosa d'en Sarrià, Alacant.  
  
Segon. Que com a conseqüència i efecte del que s'ha dit anteriorment, s'acorda la resolució del contracte de préstec mercantil vinculat al contracte, subscrit pels demandants amb la codemandada Bancaixa, i que va ser autoritzat pels notaris associats en la ciutat comtal José Félix Belloch Julbe i Diego de Dueñas Álvarez (document número 1 de la contestació), incorporada al protocol del primer dels citats fedataris al seu llibre registre d'operacions amb el número 277, amb la conseqüència de devolució de prestacions, i condemna la demandada Bancaixa a la devolució als prestataris, els actors, de totes les quantitats percebudes en l'amortització de l'esmentat contracte des del seu atorgament i fins a la data de la present resolució, retrotraient-se els seus efectes a la data del concert contractual, i que, a efectes informatius, es va determinar a la data de la presentació de la demanda en un import amortitzat de 1.715,80 euros, sense perjuí de les quotes abonades des de la interpel·lació judicial i fins a la data d'esta sentència, la condemna de la qual es va interessar, més interessos legals des de la interpel·lació judicial, que s'incrementaran en dos punts des de la data d'esta resolució, i fins que es complisca el pagament.  
Tercer. Les costes s'imposen a les codemandades, Europlayas Hoteles y Resorts, SL, i Bancaixa, conjuntament i solidàriament.  
Expediu-ne un testimoniatge i uniu-lo a les actuacions i incloeu l'original en el llibre de sentències.  
Notifiqueu esta resolució a les parts que s'han personat en el termini dels cinc dies següents al de la data d'esta notificació, i feu-los saber que no és ferma i que contra ella es pot interposar recurs d'apel·lació per a l'Audiència Provincial d'Alacant, i cal presentar, si és el cas, escrit d'interposició del recurs en este Jutjat en el termini dels 20 dies següents a la notificació (art. 455 i següents de la Llei d'Enjudiciament Civil), en què se citarà la resolució apel·lada, amb la indicació dels pronunciaments que s'impugnen i contindrà les al·legacions en què fonamenta la impugnació (art. 458 LEC).  
  
Igualment, es fa saber a les parts que, per a la interposició del recurs d'apel·lació abans esmentat, a més és necessària la consignació en el compte d'este jutjat del depòsit previst en la disposició addicional 15a de la Llei Orgànica del Poder Judicial, en la redacció donada per Llei Orgànica 1/2009, de 3 de novembre, apartat 3, lletra b), en quantia de 50 euros, així com la liquidació de la taxa que corresponga per aplicació de la Llei 10/2012, de 20 de novembre, per la qual es regulen determinades taxes en l'àmbit de l'Administració de Justícia i de l'Institut Nacional de Toxicologia i Ciències Forenses (BOE 280, 21.11.2012).  
Esta és la meua sentència, que pronuncie, mane i firme, José Luis Fortea Gorbe, magistrat jutge titular del Jutjat de Primera Instància número 1 de Benidorm i partit.  
Publicació. L'anterior sentència ha sigut donada, llegida i publicada pel magistrat jutge que subscriu, mentres celebrava audiència pública en el dia de la seua data. En done fe.»  
  
I perquè servisca de notificació als demandats rebels, Europlayas Hoteles y Resorts, SL, expedisc este edicte.  
  
Benidorm, 16 de juliol de 2013.- El secretari judicial: Tomás Mora Zaragoza.